Държавен вестник, бр. 38, 2021 г., стр. 98

СТР.  98	
Д Ъ Р Ж А В Е Н  В Е С Т Н И К 	
БРОЙ  38
142 
прожектор, който да може да се контролира от работната станция. 
 
13.9.2     Във всеки един момент в работното отделение се осигурява и поддържа една 
преносима дневна сигнална лампа. 
 
13.10   Оборудване за нощно виждане 
 
Когато експлоатационните условия налагат осигуряването на оборудване за нощно 
виждане, такова оборудване трябва да бъде осигурено. 
 
13.11   Рулево управление и индикатор(и) на задвижването 
 
13.11.1   Рулевото управление се проектира така, че плавателният съд да се завърта в 
същата посока като щурвала, руля, джойстика или лоста за управление. 
 
13.11.2   Плавателните съдове се оборудват със средства за показване на режима на 
пропулсивната уредба. 
 
13.11.3   Плавателните съдове с аварийни рулеви пунктове се оборудват с устройства за 
подаване на визуални данни от компаса към аварийните рулеви пунктове. 
 
13.12   Автоматично управление по курс (автопилот) 
 
13.12.1   Плавателните съдове се оборудват с автоматично управление по курс 
(автопилот). 
 
13.12.2    Следва да се осигурят механизми за преминаване от автоматичен към ръчен 
режим с ръчно управление. 
 
13.13   Радиолокационен отражател 
 
Ако е възможно, плавателните съдове с брутен тонаж от 150 или по-малко бруто тона се 
оборудват с радиолокационен отражател или с други средства, които подпомагат 
откриването от кораби, плаващи с помощта на радари с честота 9 GHz и 3 GHz. 
 
13.14   Система за акустично приемане 
 
Когато мостикът на плавателния съд е напълно затворен и ако Администрацията не реши 
друго, плавателният съд се оборудва със система за акустично приемане или други 
средства, които позволяват на вахтения офицер да чува звукови сигнали и да определя 
посоката им. 
 
13.15   Автоматична идентификационна система (AIS) 
 
13.15.1    Плавателните съдове се оборудват със автоматична идентификационна система. 
13.15.2  Автоматичната идентификационна система: 
 
.1 
предоставя автоматично на подходящо оборудваните брегови станции, други 
плавателни съдове и въздухоплавателни средства информация, включително 
относно 
идентичността, 
вида, 
местоположението, 
курса, 
скоростта, 
навигационното състояние и друга информация, свързана с безопасността; 
143 
 
.2         получава автоматично такава информация от плавателни съдове със сходно 
оборудване; 
 
.3         наблюдава и следи плавателни съдове; и 
 
.4         обменя данни с брегови съоръжения. 
 
13.15.3    Изискванията на 13.15.2 не се прилагат, когато международните споразумения, 
правила или стандарти предвиждат защита на навигационната информация. 
 
13.15.4    Автоматичната идентификационна система се експлоатира, като се вземат 
предвид насоките, приети от Организацията. 
 
13.16   Устройство за регистриране на данни за движението на кораба 
 
13.16.1   За да се подпомогне разследването на инциденти, пътническите плавателни 
съдове, независимо от размера им, и товарните плавателни съдове с брутен тонаж, равен 
или по-голям от 3000 бруто тона, се оборудват с устройство за регистриране на данните за 
движението на кораба (VDR). 
 
13.16.2 Системата за регистриране на данни за движението на кораба, включително всички 
датчици, се подлага на ежегодно изпитване за ефективност.   Изпитването се провежда на 
одобрено съоръжение за изпитване или обслужване, за да се проверят точността, 
устойчивостта и възстановимостта на записаните данни.   Освен това се провеждат 
изпитвания и проверки, за да се определи годността за експлоатация на всички защитни 
заграждения и устройства за откриване на местоположението.   Копие от сертификата за 
съответствие, издаден от съоръжението за изпитване, в който се посочват датата на 
съответствие и приложимите стандарти за ефективност, се съхранява на борда на 
плавателния съд. 
 
13.17      Одобрение на системи и оборудване и стандарти за ефективност 
 
13.17.1 Всяко оборудване, за което се прилага настоящата глава, е от тип, одобрен от 
Администрацията.   Това оборудване съответства на стандарти за ефективност, които са 
поне толкова стриктни, колкото са тези, приети от Организацията 
 
13.17.2   Администрацията изисква производителите да разполагат със система за контрол 
на качеството, проверена от компетентен орган, за да се осигури непрекъснато 
съответствие с условията за одобрение на типа.    Като алтернатива, Администрацията 
може да използва процедури за проверка на крайния продукт, когато съответствието със 
сертификата за одобрение на типа се проверява от компетентен орган, преди продуктът да 
бъде инсталиран на борда на плавателния съд. 
 
13.17.3   Преди да даде одобрението си за навигационни системи или оборудване с нови 
характеристики, които не са обхванати от настоящата глава, Администрацията следва да се 
увери дали тези характеристики поддържат функции, които са поне толкова ефективни, 
колкото изискваните по силата на настоящата глава. 
 
13.17.4 Когато оборудване, за което Организацията е разработила стандарти за 
ефективност, се превозва на плавателни съдове в допълнение към елементите на 
оборудването, изисквани по силата на настоящата глава, това допълнително оборудване 
подлежи на одобрение и, доколкото е възможно, следва да отговаря на стандарти за 
ефективност, които не са по-малко стриктни от приетите от Организацията.